Свята-Духаўская царква (Рэчкі)

Свята-Духаўская царква — праваслаўны храм у в. Рэчкі Вілейскага раёна. Месціцца ў цэнтры вёскі.

Афіцыйны адрас: вул. Піянерская, 8, в. Рэчкі, Вілейскі раён, Мінская вобласць.

 Гісторыя 
Царква ў Рэчках існавала ўжо ў 1520 годзе, бо ў тым годзе «Нарушэвіч падарыў царкве надзел каля 50 дзесяцін ворнай і 15,5 дзесяцін сенакоснай зямлі для карыстання службоўцу пры ёй почату, пры былым у той час святару Фёдару Ваневічу».
У студзені 1682 года, падчас візітацыі уніяцкіх цэркваў Даўгінаўскай пратапопіі: «W Rzeczkach, maiętnosci jego miłosci pana Sokolinskiego, pisarza Wielkiego Xięstwa Litewskiego. Cerkiew załozenia Swiętey Troycy, przy kturey wielebny ociec Hryhorey Zyznewski.» «Parafia: miasteczko Reczki, wies Woronicze, Strzeże, Lipnowicze, Michnicze, Leonowicze, Putrycze, Zukowicze, Osowiec, Uscinowicze, Buda, słoboda Kotłowca, Nowiki. Dusz 400.»
міні|злева|Царква ў пачатку XX ст.
міні|злева|Царква ў 2013 г.
міні|злева|Царква ў 2016 г.
міні|злева|Свята-Духаўская царква пасля пажару
Па адной з версій апошні будынак з’явіўся «каля 1700 г., што можна скласці з надпісаў на абразах спасланні Святога Духу пра тое, што абраз пісаны ў 1700 г., і Боскай Маткі — што пісана ў 1701 г.». Згодна з Сапуновым таксама «ныняшняя церковь в честь Сошествия св. Духа построена около 1700 г.». У 1852 годзе царква адноўлена з казны (верагодна пасля пераасвячэння з уніяцтва ў праваслаўе).
Выгляд царквы ў пачатку XX стагоддзя вядомы па фотаздымку Я. Балзункевіча.

Пасля Другой сусветнай вайны, пры савецкай уладзе, царкву закрылі і зрабілі там клубРэчкі: «За шэсьць гадзін працы — пяць тысяч»  // VIALEJKA.INFO. З 1992 года, як распаўся СССР, пачалося адраджэнне храма ў вёсцы Рэчкі. Узначаліў рэканструкцыю старога будынка царквы стараста вёскі Леанід Бычкоў. Талакой і з дапамогай мясцовага калгаса спарахнелы драўляны будынак быў адноўлены, абкладзены цэглай. Адначасова распачаліся службы, першапачаткова іх вёў айцец Пётр з суседняй Касуты, а з 1995 года настаяцелем храма служыць іерэй Валянцін Пяшко. Асвячона наноў 3 жніўня 1997 года мітрапалітам Філарэтам у гонар Святога ДухаЦерковь Сошествия Святого Духа в деревне Речки — одна на всю округу // Шлях перамогі. З 2014 года ў храме праводзіўся капітальны рамонт. У 2016—2017 гг. на бабінцы прыбудавана вежа-званіца, жасцяныя цыбулепадобныя купалы зменены на тытанавыя.

9 снежня 2017 года ў царкве адбыўся пажар, які знішчыў дах і ўсе драўляныя сцены храмаВ деревне Речки Вилейского района после службы горела церковь  // Шлях перамогі. На 1 студзеня 2018 года разабрана да падмурка, распачаўся збор сродкаў на аднаўленне храмаИдет сбор средств на восстановление храма Святого Духа деревни Речки Вилейского района  // Шлях перамогі.


 Архітэктура 
Апошні будынак царквы ўяўляў сабой помнік народнага дойлідства. Быў вырашаны прамавугольным зрубам з гранёнай апсідай і бакавымі прытворамі, завершанымі па тарцах трохвугольнымі франтонамі. Плоскасны галоўны фасад завяршаўся трохвугольным франтонам, вуглы якога адзначаліся цыбулепадобнымі купалкамі на гранёных барабанах. Фасады з прарэзанымі адзінарнымі і здвоенымі прамавугольнымі аконнымі праёмамі ў плоскіх ліштвах.

 Літаратура 

 Візіты уніяцкіх цэркваў Мінскага і Навагрудскага сабораў 1680—1682 гг.: Зб. дак-таў / Склад. Д. В. Лісейчыкаў. — Мінск.: І. П. Логвінаў, 2009. — с., 270 c.: іл. ISBN 978-985-6901-23-5
 Сапунов А. П. Материалы по истории и географии Дисненскаго и Вилейскаго уездов Виленской губернии. — Витебск: Губернская Типо-Литография, 1896. — 142 с.

 Спасылкі 



 Свята-Духаўская царква (Рэчкі) на сайце Маладзечанскай епархіі


Катэгорыя:Храмы Маладзечанскай епархіі
Катэгорыя:Праваслаўныя храмы Вілейскага раёна
Катэгорыя:Рэчкі (Крывасельскі сельсавет)
Катэгорыя:Колішнія праваслаўныя храмы Мінскай вобласці
Катэгорыя:Помнікі беларускага народнага дойлідства
Катэгорыя:Зніклі ў 2017 годзе